Diari Oficial de la Generalitat Valenciana


Sumari del DOGV 8669, del 04-11-2019 (2019/10160)

RESOLUCIÓ de 14 d'octubre de 2019, del president de l'Institut Valencià de Competitivitat Empresarial (IVACE), per la qual s'amplia el pressupost del Programa d'innovació de pime (INNOVA-CV) per a l'exercici 2019.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8669

Data del DOGV
:   04-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10375


Data del document
:   14-10-2019

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 d'octubre de 2019, del president de l'Institut Valencià de Competitivitat Empresarial (IVACE), per la qual s'amplia el pressupost del Programa d'innovació de pime (INNOVA-CV) per a l'exercici 2019.  
 [2019/10138]  
Per mitjà de la Resolució de 13 de desembre de 2018, del president de l'Institut Valencià de Competitivitat Empresarial (IVACE) es van convocar subvencions a empreses per a projectes d'R+D i d'innovació per a l'exercici 2019 (DOGV 8451, 26.12.2018). L'apartat 6 de l'article 7 de la convocatòria esmentada disposa que «El pressupost per a la concessió de les subvencions del programa INNOVA-CV prevista en la present resolució serà de 6.000.000 euros, amb càrrec a la línia S6722000, «Investigació, desenvolupament i innovació empresarial», del pressupost de la Generalitat per a l'exercici 2019 [...]», i preveu així mateix la possibilitat del seu increment.  
Vista la proposta de la Direcció General de l'IVACE, i de conformitat amb l'informe de l'Àrea d'Empreses i Associacions de l'IVACE, de data 27 de setembre de 2019, en el qual es proposa l'ampliació del pressupost de la convocatòria a fi de poder donar suport a la totalitat dels projectes que presumiblement hagen de resultar aprovats tenint en compte el nombre de sol·licituds presentades i les intensitats màximes d'ajuda previstes en la convocatòria.  
En virtut del que antecedeix, i de conformitat amb el que es disposa en l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
Ampliar en 1.814.605,69 euros la dotació pressupostària corresponent a la convocatòria de subvencions a projectes d'innovació de pime (INNOVA-CV) amb càrrec al pressupost de l'exercici 2019 (DOGV 8451, 26.12.2018), de fons procedents de la convocatòria Digitalitza 2018 després de l'adjudicació de les seues ajudes al juliol de 2019, de Digitalitza 2019 que finalment es tramitarà anticipadament amb pressupost de l'exercici 2020, i de pressupost finalment no assignat al programa de Dinamitza 2019, tots aquests amb càrrec a la línia S6722000, «Investigació, desenvolupament i innovació empresarial», del pressupost de la Generalitat per a l'exercici 2019.  
El pressupost final de la convocatòria ascendeix a la quantitat de 7.814.605,69 euros.  
  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
Contra aquest acte, que posa fi a la via administrativa, podrà interposar-se en el termini d'un mes un recurs potestatiu de reposició davant del mateix òrgan que ha dictat la resolució, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu, davant del jutjat contenciós administratiu corresponent, de conformitat amb el que es preveu en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
  
València, 14 d'octubre de 2019.- El president de l'IVACE: Rafael Climent González.